樂府古題序 織婦詞
作者：元稹
朝代：唐

paragraphs: 織夫何太忙，蠶經三臥行欲老。
蠶神女聖早成絲，今年絲稅抽徵早。
早徵非是官人惡，去歲官家事戎索。
征人戰苦束刀瘡，主將勳高換羅幕。
繅絲織帛猶努力，變緝撩機苦難織。
東家頭白雙女兒，爲解挑紋嫁不得。
檐前嫋嫋游絲上，上有蜘蛛巧來往。
羨他蟲豸解緣天，能向虛空織羅網。